b'\n_START_ARTICLE_\nProtitankovski top\n_START_PARAGRAPH_\nProtitankovski top je vrsta artilerijskega oro\xc5\xbeja, namenjenega za poj proti tankom in ostalim oklepnim sredstvom.\n_START_SECTION_\nZgodovina razvoja\n_START_PARAGRAPH_\n\xc5\xbde med prvo svetovno vojno se je izkazalo, da za uni\xc4\x8denje takratnih oklepnih vozil potrebujejo posebne topove. Tako so za\xc4\x8deli z razvojem artilerije, ki je zmo\xc5\xbena izstreliti visokohitrostne izstrelke, ki bi bili zmo\xc5\xbeni prebitja tankovskega oklepa. Razvoj protitankovskih topov je potekal premo\xc4\x8drtno z razvojem debeline tankovskega oklepa in obratno (konstruktorji tankov so razvili mo\xc4\x8dnej\xc5\xa1i, debelej\xc5\xa1i oklep, zato so konstruktorji topov razvili mo\xc4\x8dnej\xc5\xa1i top/strelivo, ki je bilo zmo\xc5\xbeno prebiti tak oklep, zato so bili konstruktorji tankov prisiljeni razviti nov oklep,...). Druga svetovna vojna je bila hkrati vi\xc5\xa1ek in za\xc4\x8detek zatona protitankovskih topov, saj so med samo vojno razvili ve\xc4\x8dje \xc5\xa1tevilo topov, ki so bili zmo\xc5\xbeni uni\xc4\x8diti tudi najdebelej\xc5\xa1e oklepe. Toda z isto\xc4\x8dasnim razvojem protioklepnih raketnih oro\xc5\xbeij so kmalu postali nezadostni in po\xc4\x8dasi postali nepotrebni; kljub temu jih uporablja \xc5\xa1e ve\xc4\x8dje \xc5\xa1tevilo dr\xc5\xbeav tretjega sveta._NEWLINE_Razvili so tudi netrzajni top, ki je bil manj\xc5\xa1i in la\xc5\xbeji kot klasi\xc4\x8dni protitankovski topovi, izstreljeval je granate istega kalibra in brez povratnega trzaja.'